《题医士刘允文松老诗》
元代·刘崧

富川老人年六十，采药云中曾见之。竹房早著桐君传，杏苑新传松老诗。

锦水寒花照心胆，湘山秀色映须眉。茯苓会化赤琥珀，更后千年当远期。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。